****

****

**პრიორიტეტი 3 მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობა**

**ღონისძიება 3.2 ადგილობრივი კომპანიების ინოვაციებისა და კვლევა-განვითარების მხარდაჭერა**

**„საქართველოს რეგიონული ეკოსისტემის გაძლიერება საპილოტე რეგიონებში“**

**საპილოტე რეგიონების ინტეგრირებული განვითარების პროგრამა**

**2020-2022**

**იანვარი, 2022**

**საპროექტო წინადადების წარმდგენი:** ეკონომიკისა და მდგრადი განვითარების სამინისტროს **სსიპ „საქართველოს ინოვაციებისა და ტექნოლოგიების სააგენტო“**

**პროექტის განხორციელების ადგილი :** იმერეთი, კახეთი, გურია, რაჭა-ლეჩხუმი და ქვემო სვანეთი.

საპროექტო წინადადება წარმოდგენილია სრიგპ-ის **პრიორიტეტი 3-ის „**მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობის“ **ქვეღონისძიება 3.2-ის** - „ადგილობრივი კომპანიების ინოვაციებისა და კვლევა-განვითარების მხარდაჭერა“-ის ფარგლებში.

**პროექტის მიზანი:** აღნიშნული ინიციატივის კონკრეტულ ამოცანას წარმოადგენს რეგიონებში ეკონომიკური კონკურენტუნარიანობის გაზრდის მიზნით ადგილობრივი საწარმოების ბიზნეს პროცესებში ინოვაციებისა და ტექნოლოგიების დანერგვისკენ მიმართული ღონისძიებების (მათ შორის, ფინანსებზე წვდომის ინსტრუმენტების გაძლიერების) განხორციელების შესაძლებლობის ამაღლება. ხსენებული ინიციატივის ფარგლებში იდენტიფიცირებული ღონისძიებების განხორციელება მოხდება მეწარმე სუბიექტების მიერ მათი ტექნოლოგიების განახლების ხელშეწყობის გზით, რაც მათ საშუალებას მისცემს მიაწოდონ ბაზარს ახალი პროდუქცია და მომსახურება, განავითარონ რეგიონული ღირებულებათა ჯაჭვები და რეგიონული ეკონომიკის პროდუქტულობის დონე.

პროგრამის მიმართულებები სრულ თანხვედრაშია სრიგპ-ს პრიორიტეტი 3-ის , „ქვეღონისძიება 3.2-ით გათვალისწინებულ მიზნებთან და ამოცანებთან, რაც გულისხმობს მცირე და საშუალო საწარმოების კონკურენტუნარიანობის ამაღლებასა და რეგიონული სამეწარმეო ინოვაციური ეკოსისტემის განვითარებას. აღნიშნული მოიცავს საპილოტე რეგიონებში ადამიანური კაპიტალის გაძლიერებას, დამატებით ფინანსებზე წვდომის შესაძლებლობას და ასევე, რეგიონების ადმინისტრაციულ ცენტრებში საჭირო ინოვაციური ინფრასტრუქტურისა და დანადგარების არსებობას.

პროგრამით დაშვებული აქტივობები მორგებულია და პასუხობს პროგრამის შესრულების ქვევით მოცემულ ინდიკატორებს. სააგენტო ანგარიშგებას განახორციელებს წელიწადში ერთხელ დამტკიცებული ანგარიშგების ფორმის შესაბამისად.

პროგრამის **სამიზნე ჯგუფს** წარმოადგენს სამიზნე რეგიონებში რეგისტრირებული ან/და მოქმედი ფიზიკური პირები, მეწარმე სუბიექტები, სტარტაპები.

პროგრამის განხორციელების შემთხვევაში, საქართველოს ინოვაციების და ტექნოლოგიების სააგენტო სამიზნე რეგიონებში სახავს შემდეგ **საშუალოვადიან მიზნებს:**

* რეგიონული ინოვაციური ეკოსისტემის განვითარება და ეკონომიკის პროდუქტულობის დონის ამაღლება;
* რეგიონული ღირებულებათა ჯაჭვების განვითარება;
* რეგიონული პროდუქციისა და მომსახურების ტექნოლოგიური დონის ამაღლება და კონკურენტუნარიანობის ზრდა;
* მცირე და საშუალო საწარმოების შესაძლებლობების გაზრდა, ინოვაციური პროდუქტებისა და სერვისების გამოყენების გზით;
* ადგილობრივი საწარმოების ინოვაციებისა და კვლევა-განვითარებისკენ მიმართული ღონისძიებების განხორციელების შესაძლებლობის ამაღლება;
* ბიზნეს-სექტორსა და კვლევა-განვითარების აქტორებს შორის არსებული დისტანციის შემცირების სტიმულირება.

# დანართი 4 - სსიპ - საქართველოს ინოვაციების და ტექნოლოგიების სააგენტოს მიერ საპილოტე რეგიონებში ინოვაციური მეწარმეობის გრანტის გაცემის სახელმძღვანელო

#

1. **ინოვაციური მეწარმეობის საგრანტო პროგრამა საპილოტე რეგიონებისთვის, პროგრამის მიზნები**

საპილოტე რეგიონებისთვის ინოვაციების საგრანტო პროგრამის (შემდგომში ინოვაციების გრანტი) მიზანია მოახდინოს ინოვაციების, ინოვაციური საწარმოების შექმნის სტიმულირება და ჩართვა ქვეყნის ეკონომიკაში. პროგრამის მეშვეობით მცირე საწარმოები, რომელთაც გააჩნიათ პოტენციალი განავითარონ საკუთარი ინოვაცია, მოახდენენ ინოვაციური პროდუქტის პოზიციონირებას ადგილობრივ და შესაძლოა საერთაშორისო ბაზარზეც.

**ცხრილი 1**

|  |  |
| --- | --- |
|  | **ინოვაციური მეწარმეობის საგრანტო პროგრამა (100 000 ლარამდე)** |
| **მიზანი** |  პროგრამით გათვალისწინებულ რეგიონში ინოვაციური ან/და ტექნოლოგიური ელემენტის შემცველი და კომერციალიზაციის მაღალი პოტენციალის მქონე ბიზნეს პროექტების დაფინანსება |
| **რეგიონი** | კახეთი, იმერეთი, რაჭა-ლეჩხუმი და ქვემო სვანეთი, გურია  |
| **მიმღები** | საქართველოს მოქალაქე ფიზიკური პირები (ფიზიკური პირის საგრანტო განაცხადის გამარჯვების შემთხვევაში, მის მიერ მეწარმე სუბიექტის რეგისტრაცია სავალდებულოა საგრანტო ხელშეკრულების გაფორმებამდე);  |
| **გრანტის მოცულობა** | არაუმეტეს 100,000 ლარისა |
| **ხანგრძლივობა** | არაუმეტეს 6 თვისა |

დაფინანსების შესახებ გადაწყვეტილებები მიიღება კონკურსის საფუძველზე, სააგენტოს დამოუკიდებელი საინვესტიციო კომიტეტის მიერ.

კონკურსი წელიწადში ორჯერ გამოცხადდება.

პროგრამის ფარგლებში გაცემული დაფინანსება განკუთვნილია მაქსიმუმ 6 თვიანი პროექტებისათვის და არ უნდა აღემატებოდეს 100,000 ლარს.

პროგრამის ფარგლებში მიზნობრივად მიჩნეული ხარჯებია: პროტოტიპირება, კონცეფციის დამტკიცება, ბიზნესის განვითარება, ინტელექტუალური საკუთრების განაცხადები და საზღაურები, კვლევითი და საცდელი მომსახურებები და ქვეკონტრაქტები, შემუშავებული ინოვაციების ტესტირება და გამოცდა, ბიზნეს გეგმის მომზადება შემდგომი კაპიტალის მობილიზებისათვის, კომერციალიზაცია, და სხვა. გრანტის თანხის არამიზნობრივი ხარჯების ჩამონათვალი ამ სახელმძღვანელოს 2.3 ქვე-თავშია მოცემული.

# 2. საკვალიფიკაციო კრიტერიუმები

თითოეული მიღებული განაცხადი შეფასდება და მისი დასაშვებობა დადგინდება სამი ტიპის საკვალიფიკაციო კრიტერიუმის საფუძველზე: (1) განმცხადებლების შესაბამისობა საკვალიფიკაციო მოთხოვნებთან; (2) საქმიანობების/პროექტების შესაბამისობა საკვალიფიკაციო მოთხოვნებთან და (3) ხარჯების მიზნობრიობა.

# 2.1. საკვალიფიკაციო მოთხოვნები განმცხადებლებისთვის

1. განმცხადებელი წარმოადგენს საქართველოს მეწარმეთა შესახებ კანონის შესაბამისად, მეწარმეთა და არასამეწარმეო (არაკომერციულ) იურიდიულ პირთა რეესტრში რეგისტრირებულ მეწარმე სუბიექტს;

ან რეგისტრაციის არმქონე საქართველოს მოქალაქე ფიზიკურ პირს ან ფიზიკურ პირთა ჯგუფს, რომელთაც გააჩნიათ ინოვაციური ბიზნეს იდეა. რეგისტრაციის არმქონე ფიზიკური პირების შერჩევის შემთხვევაში მათი დარეგისტრირება მოხდება კონტრაქტის გაფორმებამდე;

დამატებით, აპლიკანტის განცხადებაში განმცხადებელმა უნდა დაადასტუროს, რომ:

 იგი არ არის გაკოტრებული, გადახდისუუნარო, ლიკვიდაციის ან რეორგანიზაციის პროცესში, არ არის რეგისტრირებული აღსრულების ეროვნული ბიუროს მოვალეთა რეესტრში და ამასთან დაკავშირებით მისი საქმე არ იმყოფება სასამართლო წარმოებაში, არ აქვს შეჩერებული ბიზნეს საქმიანობა, და ამ საკითხებთან დაკავშირებით არ არის აღძრული საქმე, ასევე არ იმყოფება ზემოხსენებულის ისეთ ანალოგიურ სიტუაციაში, რომელიც გათვალისწინებულია ეროვნული კანონმდებლობით;

 მისი დამფუძნებლები ასევე არ არიან მოვალეთა რეესტრში რეგისტრირებულნი;

 იგი არ არღვევს საქართველოს საგადასახადო კოდექსით განსაზღვრულ საგადასახადო ვალდებულებებს.

# 2.2. დასაშვები პროექტები/საქმიანობები

ინოვაციების საგრანტო პროგრამის ფარგლებში დაფინანსდება ინოვაციაზე და ტექნოლოგიაზე დაფუძნებული პროექტები-საქმიანობები, გარდა:

1. სამხედრო, ბირთვულ ტექნოლოგიებთან, თამბაქოს, და სახიფათო ნივთიერებების წარმოებისა;

# 2.3. მიზნობრივი ხარჯები

გრანტი დაფარავს მხოლოდ ‘მიზნობრივ ხარჯებს’. ქვემოთ მოყვანილია მიზნობრივი და არამიზნობრივი ხარჯის კატეგორიები. ბიუჯეტი წარმოადგენს როგორც ხარჯთაღრიცხვას, ასევე ‘მიზნობრივი ხარჯების’ საერთო ზედა ზღვარს.

მიზნობრივ ხარჯებად შეიძლება ჩაითვალოს ის ხარჯები, რომელიც ყველა ქვემოთ მითითებულ კრიტერიუმს აკმაყოფილებს:

(1) ხარჯი გაწეულია შეთანხმებული პროექტის ბიუჯეტის თანახმად;

(2) გაწეული და გადახდილია პროექტის განხორციელების პერიოდში.

(3) მიზნობრივი და აუცილებელია პროექტის განსახორციელებლად;

(4) აღრიცხულია ბენეფიციარის საბუღალტრო ჩანაწერებში;

(5) შეესაბამება ადგილობრივ საგადასახადო კანონმდებლობას;

სააგენტო რეკომენდაციას გიწევთ, რომ პროექტის ბიუჯეტის დაგეგმვა და ხარჯების გადანაწილება დაახლოებით შემდეგნაირად მოახდინოთ:

1. ხელფასები: უნდა მოიცავდეს პროექტზე მომუშავე თანამშრომლების ყველა გადასახადს თუ სოციალურ სარგებელს. მაქსიმალური დასაშვები ერთი სახელფასო განაკვეთი არ უნდა აღემატებოდეს საშუალო ხელფასის სამმაგ ოდენობას საქართველოს სტატისტიკის ეროვნული სამსახურის ბოლო სტატისტიკის შესაბამისად (საქსტატი)5; ხელფასის საერთო მოცულობა არ უნდა აღემატებოდეს პროექტის მთლიანი ბიუჯეტის 25%-ს.

2. წარმოებისათვის საჭირო აღჭურვილობა, მანქანა-დანადგარები და კვლევითი და საცდელი სამუშაოებისათვის საჭირო სასაქონლო მატერიალური მარაგები არ უნდა აღემატებოდეს პროექტის მთლიანი ბიუჯეტის 50%-ს. სათანადოდ დასაბუთებულ და კონკრეტული პროექტის სპეციფიკიდან გამომდინარე სააგენტომ შესაძლოა დაუშვას ზემოხსენებული ზღვრული ხარჯების გადაჭარბება;

3. კვლევითი და საცდელი მომსახურება, ქვეკონტრაქტები6;

4. კვლევითი და საცდელი დარგის ექსპერტები/მრჩევლები;

5. საპატენტო განაცხადი და მისი საზღაური, სერტიფიკატები;

6. ყველა სხვა ხარჯი, რომელიც პირდაპირ გამომდინარეობს პროექტის საჭიროებებიდან და არ განეკუთვნება ქვემოთმოყვანილი არამიზნობრივი ხარჯების კატეგორიას.

ინოვაციების საგრანტო პროგრამის ფარგლებში დაფინანსებულმა ბენეფიციარებმა, გრანტით მიღებული სახსრების ფარგლებში საქართველოს

5 [http://www.geostat.ge](http://www.geostat.ge/)

6 მესამე მხარესთან გაფორმებული ყველა ხელშეკრულება უნდა შეიცავდეს დებულებას, იმის თაობაზე, რომ განმცხადებელი ინარჩუნებს ყველა იმ ინტელექტუალური საკუთრებას და ნოუჰაუს, რომელიც შესაძლოა წარმოიშვას პროექტის განხორციელების პროცესში.

საგადასახადო კოდექსის შესაბამისად უნდა ისარგებლონ დამატებითი ღირებულების და მოგების გადასახადებთან დაკავშირებული შეღავათებით.

**არამიზნობრივი ხარჯები:**

ქვემოთ ჩამოთვლილია ის ხარჯები, რომელიც სააგენტოს მიერ გაცემული საგრანტო დაფინანსების ფარგლებში არამიზნობრივად ჩაითვლება:

1. ნებისმიერი მხარისათვის გადასახდელი პროცენტი ან ვალი;

2. გაუთვალისწინებელი ხარჯები ან რეზერვები შესაძლო მომავალი დანაკარგებისა ან დავალიანებებისათვის;

3. დღგ-ს7, მოგების და იმპორტის გადასახადი იმ შეღავათების შესაბამისად, რაც ბენეფიციარებისათვის არის გათვალისწინებული საქართველოს საგადასახადო კოდექსის შესაბამის მუხლებში.

4. ბიუჯეტის ის პუნქტები, რომელიც უკვე დაფინანსებულია სხვა სტრუქტურის, პროგრამის ან კომპანიის/დაწესებულების მეშვეობით (ორმაგი დაფინანსების თავიდან აცილება);

5. კურსთაშორისი სხვაობით გამოწვეული დანაკარგები, აგრეთვე მოსაკრებლები და ჯარიმები;

6. გართობისა და წარმომადგენლობითი ხარჯები;

7. ადგილმონაცვლეობის ხარჯები ან შეწირულობები;

8. მიწისა და შენობების შესყიდვა, შენობა-ნაგებობების განახლება;

დაუშვებელი ხარჯების გარდა, განმცხადებლებმა, რომლებიც დაფინანსების მიღების შემთხვევაში ბენეფიციარებად იწოდებიან არ უნდა აწარმოოს გადახდა ნაღდი ფულით. პროექტისათვის გაწეული ხარჯები მხოლოდ პროექტის მიზნებისათვის გახსნილი სპეციალური ანგარიშიდან უნდა დაფაროს.

7 დღგ-ს შემთხვევაში, განმცხადებელს, მომავალში ბენეფიციარს შეუძლია დღგ გრანტის სახსრებიდან დაფაროს, თუმცა, ამგვარი გადახდა ვერ ჩაითვლება მიზნობრივ ხარჯად და შესაბამისად არ იქნება შეტანილი კვარტალური ფინანსური ანგარიშის დანახარჯების ნუსხაში.

# 4. განაცხადების წარდგენა

# 4.1. განაცხადის ფორმები და თანდართული დოკუმენტაცია

განმცხადებელმა კონკურსის ვადის ამოწურვამდე, გრანტების პორტალის საშუალებით **ქართულ ენაზე** უნდა წარმოადგინოს ქვემოთ ჩამოთვლილი დოკუმენტები:

**პროექტის წინადადება წარმოდგენილი უნდა იყოს პორტალის საშუალებით, სადაც აპლიკანტმა უნდა შეავსოს შემდეგი ინფორმაცია:**

 აპლიკანტის განცხადება

 ბიზნეს გეგმა

 პროექტის ბიუჯეტი

**გამარჯვებულმა განმცხადებელმა დამატებით უნდა წარმოადგინოს:**

* + საბანკო რეკვიზიტები – პროექტისათვის გამოყოფილი სპეციალური საბანკო ანგარიშის რეკვიზიტები და უახლესი საბანკო ამონაწერი;
	+ თუკი განმცხადებელი წარმოადგენს ფიზიკურ პირს ან ფიზიკური პირთა ჯგუფს, ორგანიზაცია უნდა დაარეგისტრირონ შესაბამის საპილოტე რეგიონში სააგენტოს მოთხოვნის საფუძველზე, და ამონაწერი წარმოდგენილი უნდა იქნას გამარჯვების შემდეგ მოთხოვნილ დამატებით დოკუმენტებთან ერთად

10 იმ შემთხვევაში თუ თანამშრომელი ჯერ არ არის დაქირავებული

 ნებისმიერი სხვა დოკუმენტი, სააგენტოს მოთხოვნის შესაბამისად.

გთხოვთ გაითვალისწინოთ, რომ სააგენტო უფლებას იტოვებს **განმცხადებელს მოსთხოვოს ზოგიერთი დოკუმენტის ორიგინალი.**

# 4.2 განაცხადის შემოტანის ინსტრუქციები

განაცხადის მომზადებისას, გთხოვთ მხედველობაში მიიღოთ ქვემოთ მოცემული ინფორმაცია:

განხილული იქნება მხოლოდ გრანტების ვებ-პორტალის

[www.grants.gov.ge](http://www.grants.gov.ge/) საშუალებით წარმოდგენილი განაცხადები.

გრანტის მოსაპოვებლად, განმცხადებელი უნდა დარეგისტრირდეს გრანტების ვებ-პორტალზე და შეავსოს განმცხადებლის სარეგისტრაციო ფორმა, სადაც მითითებული უნდა იყოს კომპანიის ძირითადი რეკვიზიტები (მაგ. გადამხდელის საიდენტიფიკაციო ნომერი, სამართლებრივი ფორმა, მისამართი, საკონტაქტო პირის რეკვიზიტები და სხვა). საგრანტო კონკურსის ვადის ამოწურვის შემდგომ, განმცხადებლები ვერ შეძლებენ განაცხადის შემოტანას.

ვებ-პორტალი განმცხადებლებისთვის უზრუნველყოფს “შენახვის” ფუნქციას, იმისათვის რომ განმცხადებლებმა შეძლონ განაცხადების შემდგომი მოდიფიცირება მათ წარმოდგენამდე.

განაცხადის წარმოდგენისთანავე განმცხადებელი მიიღებს დასტურს და განაცხადს მიენიჭება უნიკალური ნომერი. იმ შემთხვევაში თუ იგი არ მიიღებს ამ ინფორმაციას, განმცხადებელმა უნდა მიმართოს სააგენტოს ვებ პორტალზე მითითებული საკონტაქტო ელ. ფოსტის (contact@grants.gov.ge) მეშვეობით.

განაცხადის ნომერი გამოყენებული იქნება განმცხადებელსა და სააგენტოს შორის მომავალი კომუნიკაციის დროს.

განმცხადებლებს ვურჩევთ, არ დაელოდონ განაცხადების მიღების ბოლო დღეს და მანამდე წარმოადგინონ განაცხადები, რათა თავიდან აიცილონ ბოლო დღეს სისტემის გადატვირთვით გამოწვეული პრობლემები.

დაშვებული იქნება მხოლოდ სრულყოფილი განაცხადები. თუმცა, შესაძლებელია განმცხადებლებს მოეთხოვოთ გარკვეული ინფორმაციის და დოკუმენტაციის დაზუსტება/მოდიფიცირება, რათა თავიდან იქნას აცილებული მათი შესაძლო დისკვალიფიკაცია საწყის ეტაპზე გამოვლენილი ზოგიერთი უმნიშვნელო ხარვეზის გამო.

განმცხადებელი პასუხისმგებელია ატვირთოს ყველა მოთხოვნილი დოკუმენტი გრანტების ვებ-პორტალის შესაბამის სექციაში.

**განაცხადების რაოდენობა და გრანტების რაოდენობა თითოეულ განმცხადებელზე**

ამ საგრანტო კონკურსის ფარგლებში განმცხადებელს უფლება აქვს წარმოადგინოს

ერთი განაცხადი.

ერთი და იგივე ფიზიკური პირი არ შეიძლება იყოს ამ პროგრამის ფარგლებში დაფინანსებული ორზე მეტი ბენეფიციარის წილის მფლობელი.

# 5. პროექტის შეფასება და დაფინანსების გადაწყვეტილება

შეფასების პროცესი ორი ძირითადი ეტაპისაგან შედგება, რომელიც სააგენტოს ეხმარება წარმოდგენილი წინადადებებიდან საუკეთესოს შერჩევაში. პროცესის შემადგენელი ორი ძირითად ეტაპის დასრულების შემდეგ ხდება შერჩეულ განმცხადებლებთან გრანტის მინიჭების შესახებ გადაწყვეტილების მიღება. ამ ეტაპებს წარმოადგენს ტექნიკური შემოწმება და საბოლოო შეფასება. ქვემოთ მოცემულია შეფასების პროცედურის სხვადასხვა ეტაპების ამსახველი გამოსახულება:

# 5.1. ტექნიკური შემოწმება

წარმოდგენის შემდეგ, განაცხადები ტექნიკური შემოწმების დროს მორიგეობით (დოკუმენტაციის შემოსვლის მიხედვით) დამუშავდება. თითოეული წინადადება შემოწმდება **ადმინისტრაციულ და საკვალიფიკაციო კრიტერიუმებთან შესაბამისობაზე**. ამ ეტაპზე განაცხადები შემოწმდება წარმოდგენილი დოკუმენტაციის სისრულის და ამ სახელმძღვანელოში მითითებული საკვალიფიკაციო კრიტერიუმებთან შესაბამისობის მხრივ.

ამ ეტაპზე, განაცხადი დახარვეზებული იქნება და განესაზღვრება ხარვეზის გამოსწორების ვადა 5 კალენდარული დღე შემდეგი ხარვეზის შემთხვევაში:

▪ არ იქნება წარმოდგენილი წინამდებარე სახელმძღვანელოს 4.1 (განაცხადის ფორმები და თანდართული დოკუმენტაცია) ქვეთავში მითითებული განაცხადის ფორმები და თანდართული დოკუმენტების სრული პაკეტი

▪ განაცხადის ფორმები და თანდართული დოკუმენტაცია არასწორ ფორმატში არის მოწოდებული, რაც მითითებულია წინამდებარე სახელმძღვანელოს 4.1 თავში (განაცხადის ფორმები და თანდართული დოკუმენტაცია).

▪ პროექტის ბიუჯეტში არ არის დაცული 2.3 ქვეპუნქტით განსაზღვრული ხარჯების ლიმიტები

# 5.2. განაცხადების შეფასება საინვესტიციო კომისიის მიერ

სააგენტოს დამოუკიდებელი საინვესტიციო კომისია შედგება მინიმუმ სამი და მაქსიმუმ ხუთი წევრისგან. კომისიის წევრები უნდა ხელმძღვანელობდნენ ეთიკის უმაღლესი სტანდარტებით, რაც გამორიცხავს ნებისმიერ საეჭვო კავშირს განმცხადებლებთან, რაც გულისხმობს მათ ურთიერთობას თანამშრომლის, კონსულტანტის, ნათესავის, პოლიტიკური ან ბიზნეს მოკავშირის ან პარტნიორის სახით. მათ ასევე უნდა გააჩნდეთ თვალსაჩინო კვალიფიკაცია საერთაშორისო ბიზნესში, საინვესტიციო სტრატეგიებში, ინოვაციების კვლევებში და განვითარებაში, პროდუქტის განვითარებასა და კომერციალიზაციაში.

ამ სტადიაზე, ის განმცხადებლები, რომელთა წინადადებებიც წინასწარ იქნა შერჩეული, მოწვეულნი იქნებიან პრეზენტაციის ჩასატარებლად კომისიის წინაშე. პრეზენტაციას მოჰყვება კითხვა-პასუხის სესია. განმცხადებლები მომზადებულები უნდა იყვნენ შეფასების ცხრილში მოცემული კრიტერიუმების შესაბამისად რათა უპასუხონ ამ კრიტერიუმებთან და მათ მიერ შემოტანილ განაცხადებთან დაკავშირებულ შეკითხვებს.

**განაცხადები შეფასდება ქვემოთმოყვანილი კრიტერიუმების საფუძველზე:**

ცხრილი 2.

|  |  |
| --- | --- |
| **კრიტერიუმი 1. გუნდი** | არის გუნდი მზად რომ გამოიყენოს შესაძლებლობა მოცემულ დროის პერიოდში? ასევე მოიცავს: ზუსტად ესმით მათი მომხმარებლების პრობლემა? გაკეთებული აქვთ თუ არა კვლევები? აქვს თუ არა გუნდს ერთად მუშაობის გამოცდილება? |
| **კრიტერიუმი 2. ბაზრის მოცულობა/მასშტაბი/შესაძლებლობა** | რამდენად დიდია ბაზარი? რამდენად გაიზრდება წარმოება თუ წარმატებას მიაღწევს? ასევე მოიცავს: რამდენად მნიშვნელოვან პრობლემას აგვარებენ? რამდენად კომპეტენტურია ბაზარი? რა მასშტაბის არის ბაზარი: ადგილობრივი, რეგიონალური? |
| **კრიტერიუმი 3. კონკურენტული უპირატესობა** | რამდენად ძლიერი არის ინოვაციის უპირატესობა? რა არის კონკურენტული უპირატესობა სტარტაპის და ვინ არიან პოტენციური კონკურენტები? ასევე მოიცავს: არსებობს თუ არა პატენტი ან შესაძლებელია თუ არა დაპატენტდეს.  |
| **კრიტერიუმი 4. პროდუქტი/ტექნოლოგია** | გადაწყვეტა აგვარებს მნიშვნელოვან პრობლემას. პროდუქტი/ტექნოლოგია ქმნის (ან შეძლებს შექმნას) საინტერესო ინოვაციას (ტექნოლოგიას, ბიზნეს მოდელს და ა.შ.) რომელსაც ექნება აღსანიშნავი შედეგი. არსებობს პატენტი აქვს პატენტის შესაძლებლობა. |

გთხოვთ გაითვალისწინოთ, რომ სათანადო დასაბუთების არსებობის შემთხვევაში, სააგენტო უფლებას იტოვებს სრულად არ გასცეს თითოეული საგრანტო კონკურსის ფარგლებში გათვალისწინებული ფინანსური სახსრები.

დაფინანსების შესახებ საბოლოო გადაწყვეტილებას ინოვაციების საგრანტო პროგრამის ფარგლებში სააგენტოს დამოუკიდებელი საინვესტიციო კომისია იღებს.

ყველა განმცხადებელი შესაბამისად იქნება ინფორმირებული შერჩევის პროცესის შედეგებთან დაკავშირებით, ხოლო შერჩეული საპროექტო წინადადებების ნუსხა გამოქვეყნდება სააგენტოს ვებ-გვერდზე.

დაფინანსების შესახებ გადაწყვეტილების მიღების შემდეგ, შერჩეულ განმცხადებლებს შესთავაზებენ საგრანტო ხელშეკრულების ხელმოწერას.

# 6. პროექტის განხორციელება და მონიტორინგი

# 6.1. პროექტის განხორციელება

საგრანტო კონტრაქტის ხელმოწერის შემდეგ, განმცხადებელი ბენეფიციარად განიხილება. ბენეფიციარს მოეთხოვება პროექტი გულმოდგინედ და ეფექტურად განახორციელოს საგრანტო პროგრამის პირობების და დაფინანსების ხელშეკრულების შესაბამისად და მყარი ტექნიკური, ეკონომიკური, ფინანსური, ადმინისტრაციული, გარემოსდაცვითი და სოციალური სტანდარტების და მითითებების გათვალისწინებით. ბენეფიციარს მოეთხოვება იმგვარი პოლიტიკისა და პროცედურების დაცვა, რომელიც სააგენტოს შესაძლებლობას მისცემს მონიტორინგი გაუწიოს და შეაფასოს პროექტის წინსვლა და მისი მიზნების განხორციელება.

ბენეფიციარი გამოიყენებს დაფინანსებას პროექტის შეთანხმებული ბიუჯეტის შესაბამისად, უზრუნველყოფს გამართულ ფინანსური მართვის სისტემას და მოამზადებს კვარტალურ ფინანსურ ანგარიშებს თანმიმდევრულად გამოყენებული საბუღალტრო აღრიცხვის სტანდარტების საფუძველზე, საკასო მეთოდით, ისე რომ ადეკვატურად იქნას ასახული პროექტთან დაკავშირებული ოპერაციები, რესურსები და ხარჯები.

ბენეფიციარი კვარტალურად განსახილველად წარმოადგენს პროექტის ფინანსურ ანგარიშს, რაც მოიცავს დანახარჯების უწყისს (SOE), პროექტისთვის გამოყოფილი სპეციალური საბანკო ანგარიშის შედარების უწყისს საბანკო ამონაწერს სპეციალური ანგარიშიდან და ასევე შესაბამისი ანგარიშფაქტურებისა და ინვოისების ასლებს.

ბენეფიციარი აგრეთვე წარმოადგენს კვარტალურ პროექტის განხორციელების ანგარიშებს, რომლებიც ფინანსური ანგარიშის პარალელურად იქნება შემოწმებული.

ბენეფიციარი საშუალებას მისცემს სააგენტოს შეამოწმოს/მონიტორინგი გაუწიოს პროექტის განხორციელებას, მის ოპერაციებს და ნებისმიერი სახის შესაბამის ჩანაწერებსა და დოკუმენტებს. იგი ასევე მოამზადებს და სააგენტოს წარუდგენს პროექტის განხორციელებასთან დაკავშირებულ ნებისმიერ ინფორმაციას, რომელსაც სააგენტო მოითხოვს.

ბენეფიციარს მოეთხოვება განახორციელოს პროექტი წარდგენილი საგრანტო განცხადების შესაბამისად. ნებისმიერი სახის არსებითი გადახვევა განცხადების, როგორიცაა პროექტის დასრულების გადავადება საპროექტო წინადადებაში მითითებული ვადების ფარგლებში, ან შემოთავაზებული ეტაპების შეუსრულებლობა, საჭიროებს სააგენტოს წინასწარ წერილობით თანხმობას. ბენეფიციარს უფლება აქვს მოითხოვოს პროექტის განხორციელების პერიოდის გახანგრძლივება ხარჯების გაზრდის გარეშე. ამგვარი მოთხოვნა სათანადოდ უნდა იქნას დასაბუთებული.

# 6.2. გადახდები

ბენეფიციარი გახსნის სპეციალურ საბანკო ანგარიშს, რომელიც გამოყენებული იქნება მხოლოდ პროექტის მიზნებისათვის. ყველა გადახდა პროექტის ფარგლებში განხორციელდება ამ სპეციალური ანგარიშის მეშვეობით. ნაღდი ფულის (სალაროს) გამოყენებით დაფარული ხარჯები დაუშვებლად ჩაითვლება.

გრანტის სახსრები ბენეფიციარზე გაიცემა კვარტალური ტრანშების სახით; თანხის გამოტანის მოთხოვნის ფორმა დაბენეფიციარის მიერ გამოყენებული იქნება სააგენტოსაგან საგრანტო ტრანშების მოთხოვნისათვის. პირველი ტრანში ბენეფიციარის სპეციალურ საბანკო ანგარიშზე გადაირიცხება საგრანტო

 დაფინანსების ხელშეკრულების საფუძველზე, ხოლო მეორე ტრანში უზრუნველყოფილი იქნება წინა პერიოდის კვარტალური პროექტის განხორციელების და ფინანსური ანგარიშების საფუძველზე.

ფინანსური ანგარიში , დანახარჯების უწყისების (SOE), და სპეციალური საბანკო ანგარიშის შედარების უწყისის ჩათვლით, რომელთაც თან უნდა ერთოდეს შესაბამისი ხარჯის დამადასტურებელი დოკუმენტები და საბანკო ამონაწერი, განხილული და დამტკიცებული იქნება სააგენტოს მიერ, მეორე ტრანშის გაცემამდე.

კვარტალური ტრანშის გაცემამდე, ბენეფიციარმა უნდა წარმოადგინოს კვარტალური პროექტის განხორციელების და ფინანსური ანგარიშები სხვა მოთხოვნილ დოკუმენტაციასთან ერთად პროექტის კვარტლის ბოლო კალენდარული დღიდან ორი (2) კვირის განმავლობაში.

ანგარიშების განხილვასა და დამტკიცებას დაახლოებით ოთხი (4) კვირა დასჭირდება, შესაძლოა ასევე საჭირო იყოს ობიექტზე გასვლა მონიტორინგის ჩასატარებლად.

ბენეფიციარს უფლება აქვს დაუშვას თხუთმეტ პროცენტამდე (15%) გადაჭარბება/ცვლილება პროექტის ბიუჯეტში მოცემულ ერთ ან რამდენიმე ბიუჯეტის კატეგორიისათვის. თუ მოსალოდნელია, რომ პროექტის მსვლელობისას რომელიმე ბიუჯეტის კატეგორიასთან დაკავშირებული დანახარჯების ცვლილება თხუთმეტ პროცენტს (15%) გადააჭარბებს, სააგენტოსათვის დასამტკიცებლად წარდგენილი უნდა იქნას საბიუჯეტო სახსრების გადანაწილების წერილობითი მოთხოვნა.

სააგენტო იტოვებს უფლებას შეაჩეროს ან შეწყვიტოს საგრანტო ხელშეკრულებით გათვალისწინებული დაფინანსება და მოითხოვოს დახარჯული სახსრების მთლიანად ან ნაწილობრივ ანაზღაურება, იმ შემთხევაში, თუ ბენეფიციარი ვერ შეძლებს საგრანტო დაფინანსების ხელშეკრულების პირობებით ნაკისრი რომელიმე ვალდებულების შესრულებას.

# 6.2.1.ხარჯებისა და ნაშთების გაანგარიშება

პროექტის შეუფერხებელი განხორციელებისათვის გადახდების მოცულობა და მისი გრაფიკი ქვემოთ მოცემული გეგმის მიხედვით უნდა განხორციელდეს:

ა) პირველი საავანსო გადახდა უნდა უტოლდებოდეს 1-ლი საანგარიშო კვარტლის ბიუჯეტის 100%-ს დამატებული შემდეგი (ე.ი. მე-2-ე) საანგარიშგებო კვარტლის ბიუჯეტის 50%, რომელიც გადახდილი უნდა იქნას საგრანტო ხელშეკრულების ხელმოწერის შემდეგ. ზემოხსენებული გადახდის დასასაბუთებლად და მის მისაღებად და დადასტურებად, ბენეფიციარმა უნდა წარმოადგინოს თანხის მოთხოვნის განაცხადი;

ბ) შემდგომ, თითოეული საავანსო გადახდა შესაძლოა უტოლდებოდეს მიმდინარე საანგარიშო კვარტლის ბიუჯეტის 50%-ს დამატებული შემდეგი საანგარიშო კვარტლისთვის დამტკიცებული ბიუჯეტის 50%. ზემოხსენებული ტრანშის მისაღებად, ბენეფიციარმა უნდა წარმოადგინოს:

1. თანხის მოთხოვნის განაცხადი;

2. პროექტის განხორციელების კვარტალური ანგარიში;

3. კვარტალური ფინანსური ანგარიში.

გ) ბოლო საავანსო გადახდა შესაძლოა უტოლდებოდეს ბოლო საანგარიშო კვარტლის ბიუჯეტის 50%-ს. ზემოხსენებული ტრანშის მისაღებად, ბენეფიციარმა უნდა წარმოადგინოს:

 1. თანხის მოთხოვნის განაცხადი;

2. პროექტის განხორციელების კვარტალური ანგარიში;

 3. კვარტალური ფინანსური ანგარიში.

პროექტის ვადის ამოწურვის შემდეგ ბენეფიციარმა უნდა წარმოადგინოს:

 1. პროექტის განხორციელების საბოლოო ანგარიში;

2. ბოლო საანგარიშგებო კვარტლის ფინანსური ანგარიში;

ზემოთმოყვანილი გამოთვლების გარდა, თითოეული საავანსო გადახდა და საბოლოო გადახდა, პირველის გარდა, შესაძლოა შემცირდეს დაუხარჯავი ნაშთის საფუძველზე, მაშინ, როდესაც ეს ხარჯვის ნაკლებობა გამოწვეულია ეკონომიით ან საქმიანობების განხორციელების შეყოვნებით. ამ შემთხვევაში, ბენეფიციარმა უნდა წარმოადგინოს განახლებული სამუშაოების გრაფიკი და კორექტირებული ბიუჯეტი, იმისათვის რომ მოითხოვოს ფინანსური სახსრების გადანაწილება, გარდა იმ შემთხვევებისა როცა საქმიანობების გადავადება იწვევს პროექტის განუხორციელებლობას. იმ შემთხვევაში, თუ სახეზე იქნება ეს უკანასკნელი, კონტრაქტი შეჩერდება საგრანტო დაფინანსების ხელშეკრულების პირობების შესაბამისად.

იმ შემთხვევაში, თუ ფინანსურ ანგარიშებში აღმოჩნდება არამიზნობრივი ხარჯები, ბენეფიციარი ვერ მიიღებს შემდეგ ტრანშს, იქამდე, სანამ შესაბამისი თანხა არ დაბრუნდება პროექტის ანგარიშზე.

**განხორციელების პერიოდის ბოლოს, ბენეფიციარმა უნდა აანაზღაუროს ნებისმიერი დაუხარჯავი ნაშთი და არამიზნობრივი ხარჯი, რომელიც აღმოჩენილი იქნება სააგენტოს მიერ ჩატარებული რევიზიის/შემოწმებისას, სააგენტოსთვის გადასახდელი თანხების მოთხოვნის შეტყობინების მიღებიდან 30 დღის ვადაში.**

**6.3. პროექტის მონიტორინგი**

ბენეფიციარზე ფინანსური სახსრების გაცემამდე, საჭიროა პროექტის მონიტორინგის განხორციელება სააგენტოს მიერ. პროექტის მონიტორინგის მიზანს წარმოადგენს აქტივობების განხორციელებაში მიღწეული წინსვლის შეფასება და იმაში დარწმუნება, რომ ფინანსური დანახარჯები შეესაბამება მოცემული პერიოდისათვის დამტკიცებულ პროექტის ბიუჯეტს. მონიტორინგის მეთოდები მოიცავს:

A) წარმოდგენილი კვარტალური პროექტის განხორციელების და ფინანსური ანგარიშების შემოწმება;

B) ობიექტზე ვიზიტები მონიტორინგის მიზნით, საჭიროებისამებრ;

პროექტის კვარტლის უკანასკნელი კალენდარული დღიდან ორი (2) კვირის ვადაში ბენეფიციარმა გრანტების ვებ-პორტალის მეშვეობით უნდა წარმოადგინოს კვარტალური პროექტის განხორციელების და ფინანსური ანგარიშები. კვარტალური ანგარიშის წარდგენა პროექტის მსვლელობის განმავლობაში, ან პროექტის ფარგლებში ყველა საქმიანობის დასრულებამდე და პროექტის ფორმალურ დახურვამდე აუცილებლად დასაკმაყოფილებელ მოთხოვნას წარმოადგენს. ობიექტზე მონიტორინგის მიზნით ვიზიტებს სააგენტო ყოველწლიურად ან უფრო ხშირად განახორციელებს, საჭიროებისამებრ და თავის შეხედულებისამებრ. სააგენტოს მიერ ანგარიშების განხილვისა და დამტკიცებისთანავე და საჭიროების შემთხვევაში ობიექტზე მონიტორინგის მიზნით განხორციელებული ვიზიტის დადებითი შედეგებით დასრულების შემთხვევაში, მოხდება პროექტის დაფინანსების თანხის გაცემა შემდგომი კვარტლისათვის.

პროექტის დასრულების შემდეგ, პროექტის ბოლო კალენდარული დღიდან ოთხი (4) კვირის ვადაში სააგენტოსთვის წარდგენილი უნდა იქნას უკანასკნელი კვარტლის ფინანსური და პროექტის განხორციელების საბოლოო ანგარიშები .

სააგენტო ანგარიშებს შეამოწმებს წარმოდგენიდან ოთხი (4) კვირის განმავლობაში და ბენეფიციარს შეატყობინებს აღმოჩენილი გადახრების ან დარღვევების (ასეთის არსებობის შემთხვევაში) შესახებ.

საგრანტო დაფინანსების ხელშეკრულება შეწყდება თუ ბენეფიციარი აღმოჩენილი გადახრების და დარღვევების შესახებ შეტყობინების მიღებიდან ორი (2) კვირის განმავლობაში არ მოახდენს მათ კორექტირებას.

**6.3.1.ანგარიშგება**

პროექტის კვარტლის უკანასკნელი კალენდარული დღიდან ორი (2) კვირის განმავლობაში, 6.2.1 და 6.4.2 თავის შესაბამისად, კვარტალურად წარმოდგენილი უნდა იქნას პროექტის განხორციელების და ფინანსური ანგარიშები სხვა მოთხოვნილ დოკუმენტაციასთან ერთად, რასაც მოყვება მონიტორინგის მიზნით სააგენტოს თანამშრომლების ვიზიტი ობიექტზე (საჭიროებისამებრ). ანგარიშების განხილვისა და დამტკიცების შემდეგ და ობიექტზე მონიტორინგის მიზნით განხორციელებული ვიზიტის დადებითი შეფასების შემთხვევაში, ბენეფიციარი უფლებამოსილი იქნება მიიღოს პროექტის დაფინანსების თანხა შემდგომი კვარტლისათვის.

კვარტალური, პროექტის განხორციელების და/ან ფინანსურ ანგარიშებში აღმოჩენილი ისეთი ცვლილებების შემთხვევაში, რომელთა შესწორება ან კორექტირება შესაძლებელია და რომლებიც არ აჩვენებს ბენეფიციარის მხრიდან ფინანსური სახსრების და პროექტის არასწორ მართვას, ბენეფიციარს მოეთხოვება შეასწოროს კვარტალური პროექტის განხორციელების და/ან ფინანსური ანგარიში და ხელახლა წერილობითად წარუდგინოს იგი სააგენტოს. სააგენტო განახორციელებს დამატებით შემოწმებას და გადახდა განხორციელდება შესწორებული პროექტის განხორციელების და/ან ფინანსური ანგარიშების დამტკიცების შემდეგ.

საბოლოო პროექტის განხორციელების და ფინანსური ანგარიშების ნიმუშები ხელმისაწვდომი იქნება გრანტების ვებ-პორტალზე .

**თითოეული ანგარიში ხელმოწერილი და ბეჭდით (ასეთის არსებობის შემთხვევაში) დამოწმებული უნდა იქნას ბენეფიციარის მიერ ავტორიზებული წარმომადგენლის მიერ,** ნიმუშის შესაბამისად მომზადებული თითოეული ანგარიში უნდა დასკანერდეს და აიტვირთოს ვებ-პორტალზე. პროექტის განხორციელების და ფინანსურ კვარტალურ ანგარიშებს თან უნდა ერთოდეს გასული კვარტლის ხარჯის დამადასტურებელი დოკუმენტები და საბანკო ანგარიშიდან ამონაწერების ასლები. ანგარიშიდან ამონაწერები უნდა ასახავდეს წარმოდგენილი ხარჯის დამადასტურებელ დოკუმენტებთან დაკავშირებულ ყველა საბანკო ოპერაციას.

**მხედველობაში უნდა იქნას მიღებული, რომ ბენეფიციარმა, სპეციალური საბანკო ანგარიშიდან არ უნდა განახორციელოს ისეთი თანხების გადახდა ან შეტანა, რომელიც პროექტთან არ არის დაკავშირებული.** საგრანტო ხელშეკრულების ფარგლებში მოთხოვნილი ოფიციალური ანგარიშების გარდა, ბენეფიციარის მოვალეობაა სააგენტოსათვის პროექტთან დაკავშირებული ნებისმიერი, დადებითი ან სხვა მნიშვნელოვანი მოვლენების შეტყობინება. სააგენტო ინფორმირებული უნდა იყოს პროექტის მდგომარეობის შესახებ. ხელსაყრელი ცვლილებების ან გაუთვალისწინებელი პრობლემების შემთხვევაში, სააგენტოს ადრეულ ეტაპზე ინფორმირება შესაძლებლობას მისცემს მის მენეჯმენტს, რომ პროექტის გუნდთან ერთად იმუშაოს და ნებისმიერი სახის საჭირო ცვლილებები შეიტანოს პროექტის ფარგლებში დაგეგმილ საქმიანობებში, კალენდარული გრაფიკსა და ბიუჯეტში.

სააგენტოს წერილობითი ფორმით უნდა ეცნობოს პროექტში შესატანი ნებისმიერი ცვლილების (მაგ. პროექტის განხორციელებასთან, ვადებთან, პროექტის ბიუჯეტთან, წარმოსადგენ დოკუმენტაციასთან, პროექტის პერსონალთან და ა.შ. დაკავშირებით) შესახებ, რადგან ყოველივე ზემოხსენებული სააგენტოს წერილობით დასტურს საჭიროებს. ცვლილებები ძალაში ვერ შევა, სანამ ბენეფიციარი არ მიიღებს წერილობით დასტურს.

**6.3.2. პროექტის განხორციელების ანგარიში**

პროექტის განხორციელების ანგარიშის მიზანია სააგენტოს საშუალება მისცეს მონიტორინგი გაუწიოს პროექტის განხორციელებას და შეძლოს პროექტის შეუფერხებლად დაფინანსებასთან დაკავშირებული გადაწყვეტილების მიღება. ვადები, ლაკონურობა და საპროექტო წინადადებასთან შესაბამისობა ამ ანგარიშის ძირითადი მახასიათებლებია.

პროექტის განხორციელების ანგარიშში ასახული საანგარიშო პერიოდი უნდა ემთხვეოდეს თანმხლები ფინანსური ანგარიშის პერიოდს. სააგენტო პროექტის განხორციელების ანგარიშს მხოლოდ ორივე, პროექტის განხორციელების და ფინანსური ანგარიშების მიღების შემდეგ განიხილავს. ეს შესაძლებლობას მისცემს სააგენტოს, რომ პროექტის განხორციელების ანგარიშში ასახული შესრულებული ამოცანები და საქმიანობები ფინანსურ ანგარიშში მოცემულ შესაბამის დანახარჯებს დაუკავშიროს.

სააგენტოსთვის წარდგენილი პროექტის განხორციელების ანგარიშის კონფიდენციალურობა იმ ხარისხით იქნება დაცული, როგორც ეს აღწერილია დაფინანსების ხელშეკრულებაში. მიუხედავად ამისა, კონფიდენციალური ინფორმაცია რომელიც წარმოადგენს კომერციულ საიდუმლოს, ბენეფიციარის მიერ უნდა იქნას იდენტიფიცირებული/მონიშნული.

**6.3.3.ფინანსური ანგარიში**

ფინანსური ანგარიშის მიზანს წარმოადგენს სააგენტოს მისცეს პროექტის ფარგლებში გაწეული ფაქტიური დანახარჯების მონიტორინგის საშუალება და დაეხმაროს პროექტის შეუფერხებლად დაფინანსებასთან დაკავშირებული გადაწყვეტილების მიღებაში.

ყველა ხარჯი, რომელიც გაწეული იქნა მიმდინარე პერიოდის განმავლობაში სააგენტოს დახმარებით განხორციელებული პროექტის ფარგლებში, გაწერილი უნდა იქნას საგრანტო ხელშეკრულების საფუძველზე შეთანხმებული პროექტის ბიუჯეტის შესაბამისად, და ასახული უნდა იქნას სპეციალური საბანკო ანგარიშიდან განხორციელებული ყველა გადახდა. დანახარჯების აღიარება ხდება საკასო მეთოდის საფუძველზე23. ამ ანგარიშებში ასახული არ იქნება ცვეთის დანარიცხები ფინანსური მართვის მოთხოვნების შესაბამისად. ანალოგიურად, ბენეფიციარი აღიარებს ხელფასების ხარჯებს გადახდის მომენტისთვის (დარიცხული ხარჯები არ ექვემდებარება ანაზღაურებას). ფინანსური ანგარიშები უნდა შეიცავდეს ხარჯების და გადახდების დამადასტურებელ დოკუმენტაციას, მაგალითად: ამონაწერები საბანკო ანგარიშებიდან, სახელფასო უწყისები, სამგზავრო ხარჯების უწყისები, კონტრაქტები (საჭიროებისამებრ), ინვოისები, საქონლის და მომსახურების მიღება-ჩაბარების აქტები, და შესყიდვასთან, კონტრაქტთან და კონსულტანტთან დაკავშირებული საგადახდო ორდერები და ა.შ.

სააგენტოს მიერ განხორციელებული მონიტორინგი უნდა მოიცავდეს კვარტალური ფინანსური ანგარიშების პროექტის შეთანხმებულ ბიუჯეტთან შესატყვისობის დადასტურებას და ყველა დამხმარე დოკუმენტის დეტალურ შემოწმებას.

თუკი სააგენტოს მიერ ფინანსური ანგარიშის შემოწმებისას წარმოიშვება რაიმე სახის პრობლემა, შესაძლოა ბენეფიციარს მოეთხოვოს დამატებითი დოკუმენტაციის წარმოდგენა. ბენეფიციარს მოეთხოვება, რომ პროექტის მიმდინარეობის განმავლობაში, პროექტის სახსრების და მათი გამოყენების შესახებ გაკეთებული ფინანსური ჩანაწერები სხვა არსებული და/ან მომავალი პროექტების ჩანაწერებისაგან განცალკევებით აწარმოოს.

23 ხარჯების აღიარება საკასო მეთოდის საფუძველზე გულისხმობს, რომ შესყიდვისას ბენეფიციარი გადახდის მომენტისათვის აღრიცხავს ხარჯებს ფინანსურ ანგარიშებში, და ანალოგიურად, ბენეფიციარის მფლობელობაში არსებული ძირითადი აქტივები ასახულია პროექტის ბიუჯეტში (ან სააგენტოსათვის მომზადებულ ფინანსურ ანგარიშებში) იმ ღირებულებით რაც მათ შესყიდვის მომენტისათვის გააჩნდათ.

**6.3.4.მონიტორინგის მიზნით განხორციელებული ვიზიტები**

სააგენტოს გრანტების მონიტორინგისა სპეციალისტის და სააგენტოს სხვა წარმომადგენლების მიერ ობიექტზე მონიტორინგის მიზნით განხორციელებული ვიზიტები უპირველეს ყოვლისა ემსახურება იმის დადასტურებას, რომ პროექტის ფინანსური კუთხით აქტივობები მიმდინარეობს ისე როგორც ეს ანგარიშებში და პროექტის დოკუმენტებშია ასახული. სააგენტო მონიტორინგის მიზნით ობიექტზე ვიზიტებს ყოველწლიურად, ან უფრო ხშირად, საჭიროებისამებრ და საკუთარი შეხედულებისამებრ განახორციელებს.

სააგენტო ბენეფიციარს მინიმუმ ერთი (1) კალენდარული კვირით ადრე წერილობით, ელ. ფოსტით აცნობებს ამგვარი ვიზიტის შესახებ. შეტყობინებაში მითითებული იქნება ვიზიტის დანიშნულება, შემოწმების საგანი, და ვინ უნდა დაესწროს შეხვედრას ობიექტზე ვიზიტის განმავლობაში. ბენეფიციარი, თავის მხრივ, სააგენტოს წარმომადგენლებისათვის უზრუნველყოფს ყველანაირ დოკუმენტაციის ან ინფორმაციის მიწოდებას, რომელიც საჭიროა მონიტორინგის მიზნით განხორციელებული ვიზიტისათვის, და ასევე უზრუნველყოფს სააგენტოს მიერ მოთხოვნილი პირების დასწრების საკითხს.

მონიტორინგის ვიზიტი ჩვეულებრივ გულისხმობს პროექტის განხორციელების პროცესის შემოწმებას (მაგ. როგორიცაა პროცედურები, ეტაპები გაზომვადი შედეგებით, შეთანხმებული ვადები, ამოცანები, შეთანხმებები, წესები და ფინანსური დოკუმენტაცია) და ასევე პირისპირ შეხვედრებს პროექტის განმახორციელებელი გუნდის შესაბამისად გუნდის შესაბამის წევრებთან.

ობიექტზე მონიტორინგის დასრულების შემდეგ, სააგენტოს წარომადგენლები პროექტის გუნდის შესაბამის წევრებთან ერთად განიხილავენ შედეგებს და განმარტავენ იმ მაკორექტირებელ ქმედებებს, რომლებიც ვიზიტის შემდგომ უნდა განხორციელდეს. იმ შემთხვევაში, თუ მონიტორინგის პროცესში გამოვლენილი იქნება რაიმე სახის პრობლემები, ბენეფიციარს მოეთხოვება ამ ხარვეზების აღმოფხვრა შეთანხმებულ ვადებში. შემდგომი დაფინანსება დამოკიდებულია პრობლემის სიმწვავეზე და პროექტი შესაძლოა შეჩერებული იქნას ხარვეზების გამოსწორებამდე.

**6.4. მთავარი საქაღალდე**

პროექტის დასაწყისში ბენეფიციარი შექმნის ე.წ მთავარ საქაღალდეს, რომელიც უნდა მოიცავდეს შემდეგ დოკუმენტაციას. თითოეული საქაღალდე/ბაინდერი აღნიშნული უნდა იქნას ქვემოთ მითითებული ასოებით და სათაურებით:

(C) კორესპონდენცია

• ნებისმიერი ელ. ფოსტა ან ოფიციალური დოკუმენტაცია, რომლის გაცვლაც მოხდა განმცხადებელსა და სააგენტოს შორის განაცხადის შემოტანის პერიოდის განმავლობაში (მაგ. პასუხი სააგენტოს დამოუკიდებელი საინვესტიციო კომისიისგან, შეტყობინებები

სააგენტოსგან და ა.შ.);

• ნებისმიერი ელ. ფოსტა ან ოფიციალური დოკუმენტაცია, რომლის გაცვლაც მოხდა ბენეფიციარსა და სააგენტოს შორის პროექტის განხორციელების პერიოდის განმავლობაში;

(F) შეტყობინება გრანტის მინიჭების შესახებ და საგრანტო ხელშეკრულება;

(P) პროექტის წინადადება - განაცხადი და დამხმარე დოკუმენტაცია, როგორც ეს მითითებულია წინამდებარე სახელმძღვანელოს მე-2-ე თავში;

(R) განხორციელება

• პროექტის განხორციელების ანგარიშები

• ფინანსური ანგარიშები, ყველა დამხმარე დოკუმენტაციის ჩათვლით (როგორიცაა ინვოისების, ხელშეკრულებების, გადახდის დოკუმენტების და ა.შ. ასლები.)

მთავარი საქაღალდე ხელმისაწვდომი უნდა იყოს ობიექტზე მონიტორინგის მიზნით ვიზიტის განმავლობაში.

**6.5. დაფინანსების შეწყვეტა**

სააგენტოს უფლება აქვს თავის შეხედულებისამებრ მთლიანად ან ნაწილობრივ შეაჩეროს და/ან შეწყვიტოს დაფინანსება, იმ შემთხევაში თუ მოხდება საგრანტო პროგრამის ან დაფინანსების ხელშეკრულების რომელიმე პირობის დარღვევა, რაც მოიცავს, მაგრამ არ შემოიფარგლება ქვემოთ მოცემულით:

6.1.1 ბენეფიციარმა საჭიროებისამებრ დროულად ვერ უზრუნველყო პროექტის განხორციელებისათვის საჭირო რესურსები;

6.1.2 ბენეფიციარმა ვერ შეძლო დაფინანსების იმგვარად გამოყენება, როგორც ეს განსაზღვრულია პროექტის შეთანხმებულ ბიუჯეტში, რაც ასევე მოიცავს ბენეფიციარის მიერ შეთანხმებული ბიუჯეტის ფარგლებში კატეგორიებს შორის სახსრების 15%-ზე მეტით გადანაწილებას სააგენტოს წინასწარი წერილობითი თანხმობის გარეშე;

6.1.3 ბენეფიციარმა ვერ შეძლო პროექტის განხორციელება სათანადო გულმოდგინებითა და ეფექტურობით და მყარი ტექნიკური, ეკონომიკური, ფინანსური, ადმინისტრაციული, ბუნებრივ და სოციალურ გარემოზე ზემოქმედების სტანდარტების და ინსტრუქციების გათვალისწინებით, რაც ანტიკორუფციული პრინციპების შესაბამისად ასევე გულისხმობს, მცდარი ინფორმაციის მოწოდებას საპროექტო განაცხადის შემოტანის, შეფასების ან განხორციელების ნებისმიერ ეტაპზე და თაღლითობის ან არასამართლებრივი ქცევის შემთხვევებს;

6.1.4 ბენეფიციარმა საკმარისად ვერ დაიცვა ის კურსი და პროცედურები, რომელიც სააგენტოს მისცემდა პროექტის წინსვლის და მისი მიზნების განხორციელების მონიტორინგის და შეფასების შესაძლებლობას;

6.1.5 ბენეფიციარმა ვერ შეძლო სათანადოდ დაეცვა ფინანსური მართვის პრინციპები და მოემზადებინა ფინანსური ანგარიშები თანმიმდევრულად გამოყენებული საბუღალტრო აღრიცხვის სტანდარტების შესაბამისად, იმგვარად, რომ ადეკვატურად აესახა პროექტთან დაკავშირებული ოპერაციები, რესურსები და დანახარჯები;

6.1.6 ბენეფიციარის ბრალეულობით, ვერ განხორციელდა ბენეფიციარის ფინანსური ანგარიშების აუდიტი,

სააგენტოსათვის მისაღები დამოუკიდებელი აუდიტორების მიერ, თანმიმდევრულად გამოყენებული აუდიტის სტანდარტების შესაბამისად და ამგვარად სააგენტოს დროულად ვერ მიეწოდა აუდიტირებული ანგარიშები;

6.1.7 ბენეფიციარმა არ მისცა შესაძლებლობა სააგენტოს ჩაეტარებინა პროექტის განხორციელების, მისი მუშაობის, და შესაბამისი ჩანაწერების და დოკუმენტაციის ინსპექტირება. ბენეფიციარმა არ მოამზადა და სააგენტოსა და მსოფლიო ბანკს არ მიაწოდა პროექტის განხორციელებასთან დაკავშირებული ისეთი ინფორმაცია, რომელსაც სააგენტო დასაბუთებულად მოითხოვდა;

6.1.8 ბენეფიციარმა არ მოახდინა სააგენტოს ინფორმირება პროექტში განხორციელებული მნიშვნელოვანი ცვლილებების შესახებ (მაგ. პროექტის განხორციელებასთან, ვადებთან, პროექტის ბიუჯეტთან, წარმოსადგენ დოკუმენტაციასთან, პროექტის პერსონალთან დაკავშირებით და ა.შ.).

დაფინანსების შეჩერების შემთხვევაში, სააგენტო ბენეფიციარს გაუგზავნის წერილობით შეტყობინებას დარღვევის არსებობის შესახებ და მოსთხოვს მის აღმოფხვრას შეტყობინების მიღების თარიღიდან ორი (2) კვირის ვადაში. სააგენტო იტოვებს უფლებას შეწყვიტოს საგრანტო ხელშეკრულება იმ შემთხვევაში, თუ ბენეფიციარი ვერ შეძლებს ამ ვალდებულების შესრულებას.

**საგრანტო პროგრამის ან საგრანტო ხელშეკრულების რომელიმე პირობის დარღვევის გამო დაფინანსების შეწყვეტის შემთხვევაში, ბენეფიციარს მოეთხოვება სააგენტოს მიერ დაფინანსების ხელშეკრულების ფარგლებში გაცემული თანხის მთლიანად ან ნაწილობრივ ანაზღაურება.**

იმ შემთხვევაში, თუ ბენეფიციარი შეწყვეტს საგრანტო ხელშეკრულებას ან უარს განაცხადებს პროექტზე, იგი ვალდებულია სააგენტოს აუნაზღაუროს მასზე გაცემული მთლიანი თანხა.